
DIEVAS TVERIA DANGŲ IR ŽEMĘ 


1. Dievas sutveria pasaulį 


Seniai, labai seniai tebuvo tik vienas 
Dievas. Daugiau nebuvo nieko. Dievas 
tarė: 


— Tegu atsiranda žemė ir dangus! 


Ir atsirado žemė ir dangus. Danguje 
ėmė šviesti saulė, mėnulis ir daug gražių 
žvaigždelių. 

Bet žemė buvo dar tuščia. Niekas joje 
neaugo ir negyveno. Dievas tarė: 

— Tegu žemėje atsiranda augalai, 
paukščiai ir gyvuliai! 

Pasidarė taip, kaip Dievas liepė. - Ėmė 
augti žolės ir medžiai. Ore pradėjo skrai- 
dyti paukščiai. Žemėje bėgiojo visoki 
gyvuliai. 

Buvo labai gražu. 

ĮSIMINKITE 
1. Kokiais vardais mes vadiname 
Dievą? 


Dievą mes vadiname amžinu, nes 
Dievas visada buvo ir visada bus. 


Be to, Dievą vadiname Viešpačiu ir 
mūsų Zėvu. Mes meldžiamės: 


Tėve mūsų, kurs esi danguje! 


2. Ką Dievas gali padaryti? 


Dievas visa gali padaryti, ką tik nori. 
Dievas yra visagalis. 


3. Kas padarė dangų ir žemę? 


Dangų ir žemę padarė Dievas. Dievas 
yra dangaus ir žemės Sužvėrėjas. Mes 
meldžiamės: 


Tikiu į Dievą Tėvą, visagalį, dan- 
gaus ir žemės Sutvėrėją. 

Ačiū 


Ačiū ačiū Tau, Dievuli, 
už saulutę ir mėnulį 

ir už aukso žvaigždeles, 
tokias šviesias ir meilias! 


Mislės. 


1, Močia pasislepia, tėvas pasirodo. 
2. Šimtą avių vienas piemuo gano. 


Uždavinys. 

1. Kokius jūs žinote Dievo žiburius danguje? 
2. Kokius žiburius naktį užsidega žmonės? 

3. Nupieškite Dievo ir žmonių žiburius. 


Bija 


2. Dievas sutveria angelus 

Dievas danguje sutvėrė daug angelų. 
Pradžioje visi angelai buvo geri ir gražūs. 
Jie linksmai tarnavo Dievui. 


Bet atsirado piktų angelų. Jie ėmė 
didžiuotis ir tarė: 

— Mes Dievo neklausysime! 

Piktuosius angelus Dievas nubaudė. 


Jie pavirto piktosiomis dvasiomis ir nukrito 
iš dangaus į pragarą. 

Piktosios dvasios gundo žmones, kad 
Dievo neklausytų. Jos nori, kad ir žmo- 
nės patektų į pragarą 


ĮSIMINKITE 


1. Ko Dievas iš mūsų nori? 


Dievas iš mūsų nori, kad mes Jį my- 
lėtume ir Jo vieno Alaksyšgme, Dievas 
sako: 


Aš esu Viešpats, tavo Dievas! Ne- 
turėk kitų dievų, tiktai mane vieną! 


2. Ką mes padarome, neklausydami 
Dievo? 


š Neklausydami Dievo, mes padarome 
nuodėmę. 


3. Kas gundo mus Dievo neklausyti? 


Dievo neklausyti gundo mus piktoji 
dvasia. 

Reikia prašyti, kad Dievas neleistų 
piktajai dvasiai mūsų gundyti. Mes mel- 
džiamės: 


Ir nevesk mūs į pagundą, bet 
gelbėk mus nuo pikta! | 

Pasakyk 


— Pasakyk, geroji 
mano motinėle, 

kas danguj saulutę 
taip aukštai užkėlė? 
Kas žvaigždelėms liepė 
per naktis žibėti? 

Kas linksmai išmokė 
paukštelius čiulbėti? 
— Mylimas vaikeli, — 
motinėlė tarė: 

visa tai Dievulis, 

visa Jis padarė! 


Mislė. 
3. Ko Dievas niekada nepadaro? 


Š LVa GS 


Uždavinys. 


1. Kokie mūsų darbai patinka Dievui? 

2. Kokie darbai nepatinka Dievui? ; 

3. Nupieškite Dievo sutvertus medžius, auga- 
lus, gėles. 


"Aj4S 


3, Mūsų angelai sargai 


Geriesiems angelams Dievas gausiai 
atlygino. Jie pasidarė dar gražesni ir 
laimingesni. 

Daug angelų Dievas paskyrė žmonėms 
saugoti. Jie vadinasi angelais sargais. 
Kiekvienas žmogus turi savo Angelą Sargą. 

Angelas Sargas žiūri, kad nieko blogo 
mums neatsitiktų. Labiausiai jis trokšta, 
kad mes gerajam Dievui nenusidėtume. 
Kai mes nusidedame, mūsų Angelas 
Sargas labai nuliūsta. 

Savo Angelą Sargą mes turime mylėti 
ir į jį melstis. 


ĮSIMINKITE 


1. Kodėl Dievo mes nematome? 


Dievo mes nematome todėl, kad Jis 
neturi kūno. Dievas yra dvasia. 


2. Kodėl angelų mes nematome? 


Angelų mes nematome todėl, kad jie 
taip pat yra dvasios. 

3. Ar Dievas ir angelai mus mato? 

Dievas ir angelai mus visada mato. 
Mes Dievą ir angelus matysime, kai 
nueisime į dangų. 

Į Angelą Sargą 
Dievo Angele, mano Sargel 
Tau Dievas mane pavedė globoti. 
Saugok mane, valdyk ir laikyk. Amen. 


Mano angeliukas 
Nuėjau į pievą, 
į pievelę žalią, 
kur linksmučiai žaidė 
margieji drugeliai. 
Aš vijau drugelį, 
jį pagaut norėjau, 
tik mane kažin kas 
lyg ir suturėjo. 
Žiūriu — teka upė 
ir verpetas sukas, 
Tai mane sulaikė 
mano angeliukas! 


Uždavinys. 

1. Kokius jūs žinote gyvulius? 

2. Kokie jums žinomi paukščiai? 

3. Nupieškite įvairius gyvulius ir paukščius. 

4. Ką angelai mato danguje 


Danguje labai gražu ir gera. Ten visi 
džiaugiasi ir linksminasi. 

Danguje yra Dievo sostas. Soste sėdi 
Dievas Tėvas. Jis valdo dangų ir žemę. 
Jis rūpinasi, kad ir mums būtų gera. 


Dievo Tėvo dešinėje sėdi Dievo 
Sūnus. Jis buvo atėjęs iš dangaus į že- 
mę ir dėl mūsų numirė ant kryžiaus. 


Su Dievu Tėvu ir Dievo Sūnumi yra 
ventoji Dvasia. Ji padaro, kad mes 
būtume geri ir Dievą mylėtume. 


Dievas Tėvas, Dievas Sūnus ir Dievas 
ventoji Dvasia vadinasi Švenčiausioji 
Trejybė. Prie Dievo sosto yra daug 
angėlų. Jie linksmai gieda: Šventas, šven- 
tas, šventas Viešpats Dievas! 


ĮSIMINKITE 
1. Kas pirmiausiai reikia žinoti apie 
Dievą? 
Pirmiausiai reikia žinoti, kad Dievas 
yra vienas, bet trijuose Asmenyse. 


2. Kaip vadinasi trys Dievo Asmenys? 
Trys Dievo Asmenys vadinasi: 


Dievas Tėvas, 
Dievas Sūnus, 
Dievas Sventoji Dvasia. 

3 Kaip vadinasi visi trys Asmenys 
kartu? 


Visi trys Asmenys kartu vadinasi 
Švenčiausioji Trejybė. 


4. Kaip reikia kalbėti apie Dievą? 

Apie Dievą reikia kalbėti gražiai ir su 
meile. Dievo vardas yra šventas. 

Dievas sako: 


Netark savo Viešpaties vardo be 
reikalo! 

Mes meldžiamės: 

Teesie šventas Tavo vardas! 


Žegnojimasis 


Vardan Dievo, Tėvo, 
ir Sūnaus 
ir Šventosios Dvasios. Amen. 


Švenč. Trejybės garbinimas 
Garbė Tėvui, 
ir Sūnui 
ir Šventajai Dvasiai. 
Kaip buvo pradžioje, 
dabar, ir visados 
ir per amžius. Amen. 


„ Mislė. 
4, Ką žmogus turi visada, o Dievas niekada? 

Uždavinys. 


1. Gražiai ir pamaldžiai persižegnokite. 

2. Nupieškite vieną šakelę, bet su trimis lape- 
liais, 

3. Nupieškite vieną žibintą, bet su trimis žva- 
kėmis. 


5. Kaip Dievas sutvėrė 
žmones 
Žemė jau buvo sutvarkyta. Joje galėjo 


gyventi žmonės. Tada Dievas Tėvas, 
Sūnus ir Šventoji Dvasia tarė: 


— Padarykime žmogų. Tegu jis bus 
į mus panašus! 

Dievas paėmė žemės ir iš jos padarė 
žmogaus kūną. 


Bal 


Bet žmogus buvo dar negyvas. Jis 
negalėjo nei vaikščioti, nei kalbėti. Tada 
Dievas sutvėrė sielą ir davė ją žmogui. 
Žmogus tuojau pasidarė gyvas. Žmogų 
Dievas pavadino Adomu. 


Adomui Dievas parodė visus sutvertus 
daiktus. Adomas džiaugėsi, bet nerado 
į save panašaus sutvėrimo. Jam vienam 
pasidarė negera. Tada Dievas sutvėrė 
moterį Ievą. 

Adomas ir Ieva — pirmieji tėvai. Mes 
ir visi žmonės yra kilę iš Adomo ir Ievos. 


ĮSIMINKITE 


1. Kas yra žmogus? 

Žmogus yra Dievo sutvėrimas, turįs 
kūną ir sielą. 

2. Kodėl mes sielos nematome? 

Mes sielos nematome todėl, kad ji yra 
dvasia. 

3. Kas pasidaro, kai siela atsiskiria 
nuo kūno? 


Kai siela atsiskiria nuo kūno, žmogus 
miršta. 

4. Kas rūpinasi, kad mes būtume 
sveiki ir gyvi? 

Kad mes būtume sveiki ir gyvi rūpi- 
nasi gerasis Dievas. Už tai mes kalbame 
rytą ir vakarą poterius. 


Mergaitės malda 


Saulei nusileidus, 
vakarui atėjus, 
nuoširdžiai meldžiuosi, 
rankeles sudėjus: 
Dieve Visagali, 
laimink mūsų šalį, 
tėtį ir mamytę 
ir mane mažytę. 


Mislė, 


5. Stovi šakės, ant tų šakų avilys, ant to avilio 
kamuolys, sant to kamuolio miškas. 


Uždavinys. 
1. Nupieškite didelį žmogų ir vaiką. 
2. Nupieškite žmogų, kalbantį poterius. 


6. Kaip Adomas ir Ieva 
gyveno Rojuje 


Dievas Adomui ir Ievai leido gyventi 
dideliame sode. Ten augo daug medžių 
su  skaniais vaisiais: = Sodas vadinosi 
Rojumi. 

Adomui ir Ievai gera buvo Rojuje 
gyventi. Jie galėjo valgyti, ką tik norėjo. 
Nereikėjo jiems nieko sunkiai dirbti. Jie 
tvarkė sodą ir žaidė su paukšteliais ir 
žvėreliais. 

Pirmieji tėvai labai mylėjo Dievą ir už 
visa Jam dėkojo. Jie žinojo, kad nei 
sirgti, nei mirti jiems nereikės. Kai ateis 
laikas, gerasis Dievas juos su kūnu ir siela 
pasiims į dangų. 

To Adomas ir Ieva labai laukė. 

1. Kur po mirties Dievas priima gerus 
žmones? 


Gerus žmones po mirties Dievas priima 
į dangų Reikia prašyti, kad Dievas 

priimtų mus į Anna karalystę. Mes 
meldžiamės: 


Teateinie Tavo karalystė! 


2. Kas mums duoda viso, ko tik 
“Teikia? 


Viso, ko tik reikia, mums duoda ge- 
rasis Dievas. Mes meldžiamės: 


Kasdienės mūsų duonos duok mums 
šiandien! 


Gerajam Dievui 
Ačiū, Dieve, | Ir už visa, 
Tau kas dieną ką turiu, 
ir už duoną ačiū ačiū 
ir už pieną! Tau tariu! 


Mislė. 


6. Peiliais piausto, o kraujo nė lašo. 
7. Penki vyrai rąstą neša, 


ONN 


Uždavinys. 


1. Kokius jūs žinote valgius? 
2. Nupieškite lėkštę, šaukštą, peilį ir šakutę. 


7. Adomas ir Ieva 
nepaklauso Dievo 


Dievas pirmiesiems tėvams Rojuje davė 
įsakymą. Jis tarė: | 

— Nuo visų sodo medžių galima val- 
gyti vaisių. Bet sodo viduryje yra vienas 
medis. Jo vaisių valgyti negalima. 

Adomas ir Ieva gražiai klausė Dievo 
įsakymo. Bet piktoji dvasia norėjo, kad 
pirmieji tėvai nusidėtų. 

Vieną kartą piktoji dvasia pasivertė 
žalčiu ir įšliaužė į draudžiamąjį medį. Pro 
šalį ėjo Ieva. Žaltys tarė žmogaus balsu: 

— Kodėl jūs nuo šito medžio neval- 
gote vaisių? 

Ieva atsakė: 


— Dievas mums uždraudė. Jei su- 
valgytume — mirtume. 


Piktoji dvasia pradėjo gundyti: 

— Neklausykite! Kai suvalgysite drau- 
džiamąjį vaisių, jūs patys pasidarysite kaip 
Dievas! 


Tada Ieva pasidavė velnio pagundai. 
Ji nuraškė draudžiamąjį vaisių ir su Ado- 
mu valgė. 


Taip buvo padaryta pirmoji nuodėmė. 


AT 


ĮSIMINKITE 


1. Kieno valios klauso angelai danguje? 

Angelai danguje klauso Dievo valios. 
Mes taip pat turime tik Dievo valios klau- 
syti. Mes meldžiamės: 

Teesie Tavo valia, kaip danguje, 
taip ir ant Žemės! 


2. Kas sugundė pirmuosius tėvus Die- 
vo neklausyti ? 

Dievo neklausyti pirmuosius tėvus 
sugundė piktoji dvasia. Taip pirmieji tėvai 
padarė didelę nuodėmę. 

3. Kaip vadinasi pirmųjų tėvų nuodėmė? 


Pirmųjų tėvų nuodėmė vadinasi gimtoji 
nuodėmė. Su ja gimsta kiekvienas žmo- 
gus. 


Gimtąją nuodėmę panaikina krikštas. 


Uždavinys. 
1. Kokius vardus jūs gavote krikšto metu? 


2. Parašykite žmonių vardus, kokius jūs tik ži- 
note. 


8. Dievas išvaro žmones 
iš Rojaus 
Pirmieji tėvai nusigando, kai suvalgė 
draudžiamąjį vaisių. Jie pradėjo bijoti 
Dievo ir pasislėpė. 
Tuojau Rojuje pasirodė Dievas. Jis 
tarė: į 


— Adomai, kur esi? Ar nevalgei 
draudžiamojo vaisiaus? 

Atsistojo Adomas prieš Dievą ir ėmė 
teisintis: 

— leva man davė draudžiamojo vai- 
siaus ir aš valgiau. 

Tada Dievas paklausė Ievos: 
— Kodėl taip padarei? 

Ieva vėl teisinosi: 

— Žaltys mane apgavo! 


Dievas liepė Adomui ir Ievai iš Rojaus 
išeiti. Nuo to laiko jiems pasibaigė visi 
Rojaus džiaugsmai. 


A 


Didžiausia nelaimė buvo mirtis. Ado- 
mas ir leva žinojo, kad dabar jau reikės 
mirti, o kur numirę jie pasidės? Su nuo- 
dėme negalima į dangų įeiti. 

Adomas ir Ieva graudžiai verkė, kad 
Dievo nepaklausė. 


ĮSIMINKITE 


1. Kur yra Dievas? 
Dievas yra visur: danguje, žemėje ir 
kiekvienoje vietoje. 


2, Ką Dievas mato? 


Dievas visa mato ir žino. Jis žino net 
mūsų mintis. 


3. Kas reikia daryti, kai nusidedame 
Dievui? 


Kai nusidedame Dievui, reikia atgailoti. 
Mes meldžiamės: 

Dieve, pasigailėk manęs — nusidė- 
jėlio! 


4. Ar Dievas atleidžia kaltes, kas už 
jas. atgailoja? 


. m 

Dievas atleidžia kaltes, kas už jas at- 
gailoja. Dievas nori, kad ir mes visiems 
kaltes atleistume. Mes meldžiamės: 


Ir atleisk mums mūsų kaltes, kaip 
ir mes atleidžiame savo kaltininkams. 


Dievas mato 


Ar šviesi dienelė, 
ar tamsi naktis, 
Dievas mato mūsų 
darbus ir mintis! 


Žmonės sako: 


1. Su velniu neik obuoliauti. 
2. Kas nusidėjo, tas pabūgsta ir vėjo. 


Uždavinys. 


Nupieškite Dievo akį, kuri viską mato. 

9. Zmonės laukia Išgany> 
tojo 

Dievas, išvarydamas Adomą ir Ievą iš 

Rojaus, pranešė linksmą žinią. Jis pasakė, 


kad žemėn ateis žmonių Išganytojas. Išga- 
nytojas sunaikins nuodėmes ir atidarys 


a 

Dar kitą džiaugsmą Dievas davė Ado- 
mui ir Ievai. Jie susilaukė vaikų. Savo 
vaikus pirmieji tėvai gražiai augino ir 
mokė. Ypačiai daug jiems pasakojo apie 
Išganytoją. Pirmieji tėvai ir jų vaikai la- - 
bai laukė Išganytojo. 


Praėjo daug metų. Žmonių pasidarė 
pilna visoje žemėje. Jie taip pat kalbėjo 
apie Išganytoją ir jo laukė. Bet Išgany- 
tojo vis dar nebuvo. 


Tada žmonės ėmė labai melstis. Jie 
prašė, kad Dievas greičiau duotų Išgany- 
toją. Dievas Tėvas išklausė maldų. Jis 
iš dangaus atsiuntė į žemę savo Sūnų. 
Dievo Sūnus prisiėmė žmogaus kūną ir 
sielą ir gimė Žydų žemėje. 

Žmonių Išganytojas vadinasi Jėzus 
Kristus 


ĮSIMINKITE 


1. Ką mes vadiname Adventu? 


Adventu mes vadiname keturias savai- 
tes prieš Kalėdas. Adventas mums pri- 
mena, kaip žmonės laukė Išganytojo. 


2. Kaip vadinasi mūsų Išganytojas? 

Mūsų Išganytojas vadinasi Jėzus Kris- 
tus. Išganytoją mes dar vadiname Atpir- 
kėju. 


3. Kaip trumpai rašomas mūsų Išgany- 
tojo vardas? 


Mūsų Išganytojo vardas trumpai taip 


rašomas: JHS 


Advento malda 


Kristau, mūsų Atpirkėjau, 
pasiskubink iš dangaus! 
Pagailėk vargų prispausto 
nusidėjėlio žmogaus! 

Taip mums liūdna ir negera — 
kas į Dievą mus nuves? 
Pasiskubink, Atpirkėjau, 

štai, mes laukiame Tavęs! 


Uždavinys. 
Pieškite ir spalvinkite Išganytojo vardą. 

MARIJA — JĖZAUS KRISTAUS MOTINA 

10. Išganytojo Motina 
Marija 

Žydų žemėje yra Nazareto miestelis. 
Ten gyveno viena labai gera ir šventa 
mergaitė. Ji vadinosi Marija. 

Mariją globojo pamaldus žmogus Juo- 
zapas. Jis buvo stalius ir dirbo iš medžio 
įvairius daiktus. 

Marija karštai mylėjo Dievą. Net ma- 
žiausios nuodėmės ji niekuomet nebuvo 
padariusi. Nekalta Marijos širdis patiko 


Dievui. Dievas ją išrinko Išganytojo 
motina. 


ĮSIMINKITE 
1. Kas yra Jėzus Kristus? 


Jėzus Kristus yra vienatinis Dievo Tė- 
vo Sūnus ir mūsų Viešpats. Mes mel- 
džiamės: 

Tikiu į Jėzų Kristų, vienatinį Jo 
Sūnų, mūsų Viešpatį. 


2. Kas yra Marija? 


Marija yra Jėzaus Kristaus, Dievo 
Sūnaus, Motina. 

Visą gegužės mėnesį mes garbiname 
Mariją. Tada bažnyčiose ir namuose yra 
laikomos gegužinės pamaldos. 


3. Kas buvo šventasis Juozapas? 

Šventasis Juozapas buvo Jėzaus ir 
Marijos globėjas. Jis labai mylėjo Jėzų ir 
Mariją ir jais rūpinosi. 


Gėlelės žydi 
Gėlelės žydi, Bėgsiu į pievą, 
paukšteliai gieda; gėlių priskinsiu 
skaisti saulutė ir vainikėlį 


padangėj rieda. Marijai pinsiu! 

Mislė. 


8. Keturi broliai po viena kepure. 


Uždavinys. 
Nupieškite staliaus darbus: stalą, kėdę, spintą. 


Il. Mariją lanko angelas 


Vieną kartą Dievas siuntė angelą pas 
Mariją. Angelas pasirodė Marijai ir ją 
pasveikino: 

— Sveika Marija, malonės pilnoji! 
Viešpats su tavimi! 

Marija nusigando. Angelas nuramino 
ją sakydamas: 

— Nebijok, Marija. Tu patikai Dievui. 
Tu turėsi sūnų ir praminsi jį Jėzaus vardu. 
Jis bus Dievo Sūnus. 

Dabar Marija sužinojo, kad Dievas ją 
išrinko Išganytojo motina. Ji nuolankiai 
tarė: 

— Šitai aš Viešpaties tarnaitė, teesie 
man pagal tavo žodį. 

Angelas sugrįžo atgal į dangų. 


ĮSIMINKITE 


1. Kodėl angelas Mariją taip gražiai 
pasveikino ? 

Angelas Mariją taip gražiai pasveikino 
todėl, kad ji buvo labai gera ir Dievas ją 
išrinko Išganytojo motina. 


2. Kokią mes kalbame maldą Marijai 
pagarbinti? 

Marijai pagarbinti mes kalbame maldą 
Sveika Marija. 

3. Kaip dar vadinama malda Sveika 
Marija? 


Malda Sveika Marija vadinama dar 
Angelo Pasveikinimas. 


Angelo Pasveikinimas ė 


Sveika Marija, malonės pilnoji! 
Viešpats su tavimi; 
tu pagirta tarp moterų 
ir pagirtas tavo įsčios vaisius — Jėzus. 
Šventoji Marija, Dievo Motina, 
melsk už mus nusidėjėlius dabar 
ir mūsų mirties valandoje. Amen. 


Uždavinys. 

1. Giedokite giesmę Marija, Marija, 

2. Nupieškite Marijos vardą. 

3. Grįžę namo gražiai pasveikinkite tėvelius. 

" 12. Gimsta vaikelis Jėzus 


Praėjo kuris laikas nuo angelo apsilan- 
kymo. Juozapas ir Marija iškeliavo į 
Betliejaus miestelį. 

Tuo laiku į Betliejų buvo atkeliavę 
daug žmonių. Marija su Juozapu nebe- 
rado sau vietos pas miestelio gyventojus. 
Tada jie apsistojo vienoje kūtelėje netoli 
miestelio. 


Buvo tamsi naktis. Visi žmonės mie- 
gojo. Betliejaus kūtelėje gimė tą naktį 
vaikelis Jėzus — žmonių Išganytojas. Juo- 
zapas ir Marija labai džiaugėsi. Marija 
suvystė vaikelį ir paguldė ėdžiose ant 
šieno. 


Tamsus dangus staiga nušvito. Aukštai 
ties kūtele pasirodė didelė žvaigždė. Taip 
pat suskambėjo gražios angelų giesmės. 


ĮSIMINKITE 


1. Koks yra pilnas Marijos vardas? 


Pilnas Marijos vardas — Švenčiausioji 
Pana Marija, arba Mergelė Marija. 


2. Kas davė Mergelei Marijai vaikelį 
Jėzų? 

Mergelei Marijai vaikelį Jėzų davė 
ventoji Dvasia. Mes sakome: Jėzus pra- 
sidėjo iš Šventosios Dvasios. Mes mel- 
džiamės: 

Tikiu į Jėzų Kristų... kursai prasi- 
dėjo iš Sventosios Dvasios, gimė iš Pa- 
nos Marijos. 


3. Kaip vadinasi Kristaus gimimo 
šventė ? 


Kristaus gimimo šventė vadinasi Kalė- 
dos. Kalėdos švenčiamos gruodžio mėne- 
sio 25 dieną. 


4. Kaip vadinasi diena prieš pat Ka- 
lėdas? 


Diena prieš pat Kalėdas vadinasi K- 
čios. Tą dieną mes pasninkaujame, o 
paskui valgome kūčias. Valgydami kūčias, 
pirmiausiai valgome ap/otkas. 


Pas Jėzulį 
Ant šienelio bėgsiu tiesiu 
Jėzūs guli; keleliu. 
bėgsiu bėgsiu Taip Jėzulį 
pas Jėzulį. aš myliu! 


Žmonės sako: 
1. Linksma, kaip Kalėdose. 
2. Kad ne bėdos, visada būtų Kalėdos. 


Uždavinys. 

1. Papasakokite, kaip jūsų namuose švenčia- 
mos Kūčios. 

2. Nupieškite aplotką. 


13. Jėzų lanko piemenėliai 


Netoli kūtelės piemenys ganė bandą. 
Ūmai juos apšvietė skaisti šviesa. Jie pa- 
matė angelą ir labai nusigando. 

Angelas jiems tarė: 

— Nebijokite! Aš jums pranešu didelį 
džiaugsmą — gimė žmonių Išganytojas. 
Rasite vaikelį suvystytą ir paguldytą 
ėdžiose. 

Bematant pasirodė ir daugiau angelų. 
Jie skraidė būriais ir giedojo: 

— Garbė Dievui aukštybėse! 


Piemenys tuojau nubėgo į kūtelę ir 
rado vaikelį Jėzų. Jie atsiklaupė ir gražiai 
pagarbino vaikelį. 


ĮSIMINKITE 
1. Kas pirmieji pagarbino vaikelį Jėzų? 
Vaikelį Jėzų pirmieji pagarbino pieme- 
nėliai. Mes garbiname Jėzų sakydami: 


Garbė Jėzui Kristui! — Per amžius. 
Amen. 

2. Kame dabar mes galime rasti Jėzų ? 


Dabar mes Jėzų galime rasti bažny- 
čioje. Jis ten yra altoriuje, mažame namelyje. 


Praeidami pro altorių mes gražiai pri- 
klaupiame.  Praeidami pro bažnyčią — 
pakeliame kepurę arba palenkiame galvą. 
Taip mes pasveikiname gerąjį Jėzų. 


Paskubėkim 


Paskubėkim ir mes bėkim 
į bažnyčią skubinai, 

o Vaikelį mažulėlį 

mes atrasime tenai. 


Jis altoriuje gyvena, 
mūsų sieloms duoda peno, 
tad mylėkim Jį karštai! 


Uždavinys. 


1. Giedokite giesmelę — Gul šiandieną. 
2. Nupieškite bažnyčios altorių. 

14. Išminčiai garbina Jėzų 

Vienoje šalyje gyveno keli išmintingi 
ir mokyti vyrai. Kartą jie pamatė danguje 
naują, skaisčią žvaigždę ir tarė: 

— Tur būt Žydų žemėje gimė naujas 
karalius. Eikime jo pagarbinti! 

Išminčiai pasiėmė brangių dovanų ir 
iškeliavo. Žvaigždė jiems švietė ir rodė 
kelią. Kai atėjo į Žydų žemę, išminčiai 
paklausė: 

— Kur gimė žydų karalius? Mes atė- 
jome jo pagarbinti! 

— Jis turėjo gimti Betliejuje, - atsakė“ 
žmonės, 

Išminčiai nuvyko į Betliejų. Žvaigždė 
juos nuvedė į kūtelę. Ten išminčiai atrado 
Juozapą, Mariją ir vaikelį Jėzų. 

Jie pagarbino vaikelį ir davė jam 
brangių dovanų. 


Jėzų ? 

Po piemenėlių vaikelį Jėzų pagarbino 
išminčiai, vadinamieji Trys Karaliai. Jų 
vardai buvę — Kasparas, Melkijoras ir 
Baltazaras. 


2. Kada švenčiama Trijų Karalių šventė? 


Trijų Karalių šventė švenčiama sausio 
mėnesio 6 dieną. 


3. Kaip mes švenčiame Kalėdų ir Trijų 
Karalių šventes? 


Kalėdų ir Trijų Karalių šventes mes 
švenčiame, eidami į bažnyčią. Ten lanko- 
me padarytą Betliejaus kūtelę ir garbiname 
vaikelį Jėzų. /Mes giedame: 


Sveikas, Jėzau gimusis, 


ĮSIMINKITE 
1. Kas po piemenėlių pagarbino vaikelį 
šventas Dievo kūdiki! | 

Į Betliejų 
Bėkim bėkim į Betliejų, 
bėkim bėkim skubinai,. 
Ten užgimęs Jėzulėlis 
mūsų laukia jau senai, k 
Neškim neškim dovanėlių — 
skaisčias savo širdeles 
ir palaiminti prašykim 
jaunas mūsų dieneles!.. 


Uždavinys. 


1. Giedokite — Sveikas, Jėzau gimusis. 
2. Nupieškite kūtelę, karvę, avelę, žvaigždę. 


15. Jėzus geras vaikas 


Po kiek laiko Juozapas ir Marija su 
vaikeliu Jėzumi vėl sugrįžo į Nazareto 
miestelį. Ten Jėzus gyveno, kol didelis 
užaugo. 


Juozapas ir Marija buvo labai neturtin- 
gi. Jie turėjo daug dirbti. Juozapas iš 
medžio darydavo įvairius daiktus, o Marija 
tvarkydavo namus. Jėzus jiems visur 
padėdavo. 


Jėzus buvo klusnus vaikas, Jis Marijai 
ir Juozapui niekada nesipriešindavo. Su 
kitais žmonėmis taip pat būdavo geras ir 
mandagus. Niekas nematė, kad Jėzus ką 
nors bloga padarytų ar pasakytų. 


Jėzų visi mylėjo ir juo džiaugėsi. 


ĮSIMINKITE 


1. Kaip geras vaikas elgiasi su savo 
tėveliais? 

Geras vaikas su savo tėveliais elgiasi 
gražiai ir mandagiai. Jis klauso tėvelių ir 
visur jiems padeda. 

Žmonės sako: Kas tėvų neklauso, 
valgo duoną sausą. 


Dievas sako: 
Gerbk savo tėvą ir motiną! 


2. Kaip geras vaikas elgiasi su kitais 
žmonėmis? 


Su kitais žmonėmis geras vaikas visada 
elgiasi gražiai. Jis klauso mokytojų ir 
vyresniųjų. Jis neskriaudžia kitų vaikų 


3. Kaip geras vaikas elgiasi su gyvu- 


Geras vaikas nekankina gyvulių ir 
paukštelių. Nelaužo medelių. Dievas sako: 


Nežudyk! 
4. Kaip geras vaikas elgiasi šnekėda- 
mas? 


Geras vaikas šnekėdamas visada sako 
teisybę. Jis niekam nemeluoja. Jis nieko 
neapgaudinėja. 


Žmonės sako: S4 melu toli nenuva- 
žiuosi. 

Dievas sako: 

Nekalbėk netiesos! 

Melagis 
Melagis melavo, 
per tiltą važiavo, 
rateliai užkliuvo, 
melagis išgriuvo — 

keberiokšt! 

Uždavinys. 

1. Pasakykite, kokiu būdu galima padėti tėve- 
liui ir mamytei. 

2. Nupieškite staliaus įrankius: kirvį, plaktuką, 
grąžtą, piūklą ir kaltą. 


16. Jėzus Jeruzalės 
bažnyčioje 
Juozapas ir Marija kasmet per Velykas 
eidavo į Jeruzalės miestą. Ten per šven- 
tes jie melsdavosi bažnyčioje. Kai Jėzus 


jau turėjo dvylika metų, jis kartu su tėve- 
liais išėjo į bažnyčią. 

Pasibaigus šventėms Juoazpas ir Marija 
keliavo į namus. Beeidami pamatė, kad 
nėra su jais Jėzaus. Nuliūdę ėmė jo 
ieškoti. Dvi dienas ieškojo, bet niekur 
Jėzaus negalėjo rasti. 


„Trečią dieną Juozapas ir Marija vėl 
grįžo“ į Jeruzalę. Jie užėjo į bažnyčią ir 
ten atrado Jėzų. Jis sėdėjo tarp mokytojų, 
juos klausinėjo ir jiems atsakinėjo. Visi 
stebėjosi Jėzaus išmintimi ir atsakymais. 

Iš Jeruzalės Jėzus, Marija ir Juozapas 
grįžo į Nazaretą. 

ĮSIMINKITE 


1. Kodėl mes švenčiame šventes? 

Mes švenčiame šventes, kad galėtume 
Dievą pagarbinti ir pailsėti. Kas per šven- 
tes be reikalo sunkiai dirba, nusideda 
Dievui. 

Dievas sako: 

Sekmadienį švęsk! 

Bažnyčia liepia: 

Sventes švesk! 


2. Kur šventą dieną mes einame Die- 
vo pagarbinti? 

Dievo pagarbinti šventą dieną mes 
einame į bažnyčią. Ten meldžiamės ir 
klausome šventųjų mišių. 


Bažnyčia liepia: 
Sventadieniais mišių klausyk! 


Į bažnyčią 
Eisiu į bažnyčią, . | Ten žibės žvakelės, 
klaupsiu prieš altorių | džiugins mano sielą. 
ir gerajam Jėzui Eisiu į bažnyčią 


tarsiu, ko aš noriu. pas Jėzulį mielą! 

Mislės. 
9. Šeši ponai dirba, o septintas meldžiasi. 


10. Šventa buvo, šventa bus, bet į dangų nepa- 
ius. 

15 Papasakokite, ką jums teko matyti bažny- 
čioje. 


2. Nupieškite bažnyčią su vienu ir su dviem 
bokštais. 


17. Jėzus moko žmones 


Jėzui suėjo trisdešimt metų. Tada jis 
išėjo iš Nazareto miestelio ir ėmė mokyti 
žmones. Dideli žmonių būriai susirinkdavo 
pasiklausyti Jėzaus pamokslų. 

Jėzus daug pasakojo apie gerąjį Dievą 
ir dangų. Jis mokė, kaip reikia patikti 
Dievui ir į dangų nueiti. 


Jėzus darė. daug stebuklų. Ateidavo 
pas Jėzų akli ir kurti. Jėzus tik pasaky- 

davo žodį, ir jie regėdavo ir girdėdavo. 
Atnešdavo Jėzui ligonių. Jis tuojau juos 
pagydydavo. 


Vieną kartą mirė jauna mergaitė. Jėzus 
jai tarė: „Mergaite, kelkis!“ Mergaitė vėl 
pasidarė gyva ir linksma. 

Jėzus labai mylėjo žmones. Labiausiai 
jis mylėjo vaikučius. Jėzus kviesdavo pas 
save vaikus ir juos laimindavo. 

Gerieji žmonės taip pat mylėjo Jėzų ir 
jį garbino. 

ĮSIMINKITE 
1. Kas dabar moko žmones apie gerąjį 
Dievą? 
“Apie gerąjį Dievą dabar moko žmones 
kunigai. Jie bažnyčioje sako pamokslus. 


2. Kaip reikia elgtis bažnyčioje? 
Bažnyčioje reikia labai gražiai elgtis, 
Bažnyčia yra Dievo namai. 


3. Kaip mes turime savo bažnyčiai 
padėti? 


Savo bažnyčiai mes turime padėti, ją 
puošdami ir atnešdami gėlių. Visi, kiek 
gali, turi: duoti bažnyčiai aukų. 

Bažnyčia liepia: 

Savo bažnyčią laikyti padėk! 


Mįslės. 
11. Karvelis burkuoja, o žvirbliai klausosi. 


12. Sužvingo žvingilas ant aukšto kalno — si- 
dabro galva, kanapių uodega. 

Uždavinys. 

1. Papasakokite, kaip negalima bažnyčioje 
elgtis. 

2. Nupieškite bažnyčios varpinę ir varpus. 


18. Jėzus joja į Jeruzalę 

Jėzus turėjo daug mokinių. Iš jų jis 
išrinko dvylika ir juos nuolat prie savęs 
laikė ir mokė. Tie dvylika mokinių vadi- 
nasi apaštalai. 


VAC PA ENEEEREIES 

Vieną kartą Jėzus ir apaštalai ėjo į 
Jeruzalės miestą. Ten jie norėjo bažny- 


čioje pasimelsti. Jau buvo arti Velykų 
šventės. 

Prie pat miesto Jėzus atsisėdo ant 
asilo ir jojo. Taip jodavo žydų karaliai. 
Kai žmonės pamatė Jėzų, ėmė labai 
džiaugtis. Vieni linksmai jį sveikino, kiti 
bėrė gėles po kojų ir klojo medžių šakeles. 
Visi norėjo parodyti Jėzui savo meilę. 

Jėzus atjojo iki bažnyčios. Čia jis at- 
rado ligosių ir juos pagydė. Įėjęs į baž- 
nyčią, Jėzus meldėsi ir mokė žmones. 


ĮSIMINKITE 


1. Kaip vadinasi sekmadienis prieš 
Velykas? 

Sekmadienis prieš Velykas vadinasi 
Verbų sekmadienis. Tą dieną mes mel- 
džiamės bažnyčioje, laikydami rankose 
palmes, arba verbas. 

Verbų sekmadienis mums primena, kaip 
žmonės Jeruzalėje sveikino Jėzų ir klojo 
jam medžių šakeles po kojų. 


2. Kada dabar mes Jėzų ypač iškil- 
mingai garbiname? 

Dabar mes Jėzų ypač iškilmingai gar- 
biname, kai bažnyčioje daroma procesija. 

3. Kaip bažnyčioje daroma procesija? 

Bažnyčioje procesija daroma, taip: Ku- 
nigas paima nuo altoriaus gražią blizgančią 
monstranciją su balta  ostija viduryje. 
Ostijoje yra gerasis mūsų Jėzus. ' 

Kunigas neša Jėzų  monstrancijoje. 
Maži vaikai beria gėles Žmonės gieda 
giesmes ir eina su vėliavomis. Varpinėje 
skambina varpais. 


Mislė. 


13. Balta gulbė per mišką lekia, visas miškas 
lenkiasi. 


Uždavinys. 
1. Nupieškite verbas ir medžių šakeles. 
2. Nupieškite monstranciją ir vėliavas. 

19. Jėzus palieka 
švenčiausiąjį Saktamėntą 


Ketvirtadienį prieš Velykas Jėzus ir 
apaštalai susirinko į didelį kambarį. Ten 
buvo parengta vakarienė. Ant stalo buvo 
padėta duonos, vyno ir keptas avinėlis. 


Jėzus su apaštalais pasimeldė ir pradėjo 
valgyti. Kai visi jau pavalgė, Jėzus paėmė 
duonos ir ją palaimino. Paskui ją sulaužė 

ir davė mokiniams sakydamas: 

— Imkite ir valgykite! Tai yra 
mano Kūnas. 

Apaštalai ėmė duoną ir valgė. Nors 
duona atrodė ta pati, bet ji dabar jau bu- 
vo Kristaus Kūnas. 

Tada Jėzus paėmė vyno taurę. Palai- 
minęs vyną, jis vėl tarė mokiniams; 

— Visi gerkite! Tai yra mano 
Kraujas. Taip darykite man atsiminti. 


Apaštalai ėmė taurę ir gėrė vyną. Nors 
vynas atrodė tas pats, bet jis dabar jau 
buvo Kristaus Kraujas. 


Taip apaštalai priėmė pirmąją Komuniją. 


ĮSIMINKITE 


1. Kas bažnyčioje laiko šventąsias mi- 
šias? 

Šventąsias mišias bažnyčioje laiko ku- 
nigai. 


2. Ką daro mišiose kunigas per paky- 
lėjimą ? 

Per pakylėjimą kunigas paima ostiją į 
rankas. Jis taria Jėzaus žodžius: Tai yra 
mano Kūnas. Nors ostija taip pat atrodo, 
bet ji dabar jau yra Kristaus Kūnas. Ku- 

nigas ostiją pakelia aukštyn. Tarnas skam- 
bina skambučiu. Žmonės garbina Jėzų, 
kurs dabar jau yra ostijoje. 


Paskui kunigas paima vyno taurę ir vėl 
taria Jėzaus žodžius: Tai yra mano Krau- 
jas. Nors vynas taip pat atrodo, bet jis 
dabar jau yra Kristaus Kraujas. Kunigas 
taurę pakelia aukštyn. Tarnas skambina, 
o žmonės pamaldžiai garbina Kristaus 
Kraują, 

3. Kaip vadinasi Jėzaus Kūnas ir Krau- 
jas? 

Jėzaus Kūnas ir Kraujas vadinasi Šven- 
čiausiasis Sakramentas. 


4. Kaip bažnyčioje žmonėms dalinamas 
Švenč. Sakramentas? 

Švenč. Sakramentas žmonėms dalinamas 
taip: Pas altorių yra grotelės. Jos vadinasi 
Dievo stalas. Ten susirenka žmonės ir 
laukia Švenčiausiojo Sakramento. 


Tada prie altoriaus ateina kunigas. Jis 
iš altoriaus išima kormuninę su mažomis 
baltomis ostijomis.  Ostijas paeiliui duoda 
žmonėms. Mes sakome: Kunigas dalina 
Komuniją. 

Priimdami Komuniją mes priimame į 
save Jėzų. 

Švenč. Sakramento garbinimas 


Garbinkime Švenčiausiąjį Sakramentą, 
Jėzaus Kristaus, mūsų Viešpaties, 
tikrąjį Kūną ir Kraują. 

Dabar ir visados 

ir per amžius. Amen. 


Mislė. 


14. Kai mažas gaidelis užgieda, visi žmonės 
griūva. 


Uždavinys. 

1. Suraskite knygelėje Prie Altoriaus mišių 
maldas. 

2. Žiūrėkite mišių paveikslėlius ir skaitykite 
maldeles. 

3. Nupieškite ostiją ir taurę. 

20. Jėzų suima pikti 
Žmones 
Ketvirtadienį, po vakarienės, Jėzus su 
apaštalais nuėjo į Alyvų sodą. Buvo tamsi 


naktis. Jėzus nuošaliai atsiklaupė ir ėmė 
melstis. 


Jėzui meldžiantis, į sodą atėjo didelis 
žmonių būrys. Jie švietė žibūriais ir visur 
ieškojo Jėzaus. Kai Jėzų surado, tuojau 
puolė prie jo ir apstojo iš visų pusių. 

Paskui surišo virvėmis rankas ir išsivedė iš 
sodo. 

Jėzų nuvedė į miestą. Ten pikti žmo- 
nės iš jo tyčiojosi ir juokėsi. Paskui įmetė 
Jėzų į tamsų kalėjimą ir paliko per naktį. 

Apaštalai pabėgo iš sodo ir išsislapstė. 


ĮSIMINKITE 


1. Kur Jėzus meldėsi prieš savo kančią? 

Prieš savo kančią Jėzus meldėsi Alyvų 
sode. 

Mes meldžiamės rytą ir vakarą, prieš 
pamokas ir po pamokų ir kitais kartais. 


Maldos žodžius mes ištariame aiškiai ir 
pamaldžiai. Ką meldžiamės, tą ir mąstome. 


2. Ką mes vadiname Gavėnia? 

Gavėnia mes vadiname septynias savai- 
tes prieš Velykas. Gavėnia mums primena, 
kiek dėl mūsų kentėjo gerasis Jėzus. 


Kurs kentėjai 


Kurs kentėjai už mus kaltus, 
Jėzau Kristau, Pone mūsų, 
pasigailėk mūsų! 

ASTA: 


Mislė, 
15. Septynios mylios geležinio tilto, o už to 
tilto lelija. 


Uždavinys. 


1. Giedokite giesmelę Kurs kentėjai. 

2. Pamąstykite ir prirašykite: Mes meldžiamės 
už mamytę, už... Mes prašome, kad būtume 
sveiki, kad... 


21. Pilotas leidžia Jėzų 
nukryžiuoti 


Jeruzalės mieste gyveno Pontijus Pilo- 
tas, Jis buvo Žydų žemės valdytojas ir 
teisėjas. 

Penktadienio rytą žmonės paėmė Jėzų 
iš kalėjimo ir nuvedė pas Pilotą. Ten jie 
visaip ėmė Jėzų skysti. 

Tada Pilotas pasišaukė budelius ir liepė 
nuplakti Jėzų. Budeliai įsivedė Jėzų į Pi- 
loto kiemą ir pradėjo skaudžiai plakti. Jė- 
zus pasidarė visas žaizdotas ir kruvinas. 


Paskui budeliai nupynė iš erškėčių vai- 
niką ir užspaudė Jėzui ant galvos. . Erškė- 
čių dyglial subadė Jėzui galvą. 


Taip suvargintą Jėzų Pilotas parodė 
žmonėms. Žmonės ėmė šaukti: 

— Nukryžiuok jį! Prikalk jį prie kry- 
žiaus! 

Pilotas paklausė žmonių ir leido Jėzų 
prikalti prie kryžiaus. 


ĮSIMINKITE 
1. Už kieno nuodėmes Jėzus tiek daug 
kentėjo? 


Jėzus tiek daug kentėjo už mūsų nuo- 
dėmes. 


R 


Visų nuodėmių reikia labai saugotis. 
Ypačiai reikia saugotis gėdingų minčių, 
kalbų ir darbų. 

Dievas sako: 


Nepaleistuvauk 1 


2. Kuri savaitės diena mums primena 
Kristaus kančią ir mirtį? 


Kristaus kančią ir mirtį mums primena 
penktadienis. 


Penktadieniais mes pasninkaujame ir 
nevalgome mėsos. (Gavėnioje mes neval- 
gome mėsos dviem pirmaisiais trečiadie- 
niais ir visais penktadieniais ir šeštadieniais. 


Bažnyčia liepia: 
Pasninkus pasninkauk ! 


Uždavinys. 
Nupieškite erškėčių vainiką ir rykštes. 

22. Jezus neša kryžių 


Pikti žmonės džiaugėsi, kad Pilotas 
leido jiems Jėzų nužudyti. Jie padarė 
sunkų medinį kryžių ir liepė Jėzui nešti, 

Jėzus, nešdamas kryžių, ėjo per miestą. 
Jis buvo labai pavargęs. Nebegalėdamas 
paeiti, Jėzus parkrito ant žemės. Tada 
piktieji žmonės Jėzų mušė ir vėl liepė su 
kryžiumi eiti, 

Jėzus ėjo toliau. Žmonės jį stumdė ir 
visaip iš jo juokėsi. Tik Marija ir kelios 


m 


pamaldžios moterys sekė paskui Jėzų ir jo - 
gailėdamos verkė. 


Jėzus kantriai kentėjo ir nepyko. 


ĮSIMINKITE 
1. Kokie žmonės kankino ir skriaudė 
Jėzų? 


Jėzų kankino ir skriaudė pikti žmonės. 
Jėzus nori, kad mes nieko neskriaustume! 


Negalima svetimo daikto sau pasiimti. 
Negalima imti kito pinigų ir valgių. 
Žmonės sako: Kas vogs, nepralobs! 
Dievas sako: 

Nevok! 


2. Kodėl piktieji žmonės nekentė Jėzaus? 

Piktieji žmonės nekentė Jėzaus todėl, 
kad visi gerieji žmonės labai mylėjo Jėzų. 
Jie pavydėjo Jėzui. 

Nereikia pavydėti, jei kas yra giriamas. 

Nereikia pavydėti, jei kas pamoką ge- 
riau atsako. 

Nereikia pavydėti, jei kas gražiau apsi- 
rengęs. 

Dievas sako: 


Negeisk nė vieno daikto, kurs yra 
tavo artimo! 
r 


SE 
sea 


3. Kaip mes pagerbiame kryžių? 


Kryžių mes pagerbiame, jį puošdami, 
bučiuodami ir prie jo pasimelsdami. Pra- 

eidami pro kryžių nusiimame kepurę ar 
palenkiame galvą. 


Uždavinys. 
1. Pieškite kryžius. 
2. Pamąstykite ir prirašykite: Kryžiai padaro- 


mi iš medžio, iš. .. Kryžius stato kieme, šven- 
toriuje. .. 


23. Jėzus miršta ant 
kryžiaus 
Jėzus su kryžiumi buvo atvestas į Kal- 


varijos kalną. "Čia žmonės paėmė vinių ir 
prie kryžiaus prikalė Jėzaus rankas ir kojas. 


Tada kryžius su prikaltu Jėzumi buvo 
pastatytas pačioje kalno viršūnėje. Šalia 
Jėzaus dar buvo prikalti du plėšikai. Pikti 
žmonės žiūrėjo į Jėzų ir džiaugėsi, kad jis 
kenčia. 

Kristus ant kryžiaus kentėjo tris valan- 
das. Jis savo kančias aukojo Dievui Tė- 
vui ir prašė atleisti žmonių nuodėmes. Net 
už savo kankintojus meldėsi Jėzus ir juos 
mylėjo. 

Po trijų valandų Jėzus visai nusilpo. Jis 
sušuko: 

— Tėve, į Tavo rankas atiduodu savo 
sielą! 
Ištaręs tuos žodžius, Jėzus numirė, 


OS 


ĮSIMINKITE 


1. Kas leido Jėzų prikalti prie kryžiaus? 


Jėzų prikalti prie kryžiaus leido Ponti- 
jus Pilotas. Mes meldžiamės; 


Kentėjo prie Pontijaus Piloto, buvo 
prikaltas prie kryžiaus, numiręs ir pa- 
laidotas. 


2. Kada bažnyčioje iškilmingai minima 
Kristaus mirtis ? 

Kristaus mirtis iškilmingai minima baž- 
nyčioje Didįjį Penktadienį prieš Velykas. 

Tą dieną bažnyčioje padaromas Kristaus 
karstas. Kunigas per pamaldas paima nuo 
altoriaus Jėzų monstrancijoje ir nuneša į 
karstą. 

Jėzus karste pasilieka iki Velykų. Ten 
dega daug žvakių. Aplink visur gėlės ir 
žalumynai. Žmonės lanko Jėzaus karstą ir 
meldžiasi. 


Arti Velykos 


Algirdukas ir Laimutė 
klausinėja vis mamutę: 
— Kiek dienų, mamyte, liko 
lig šventų, linksmų Velykų? 

— Kantrūs būkite, vaikučiai! 
Jau pietų vėjelis pučia; 

jau gera bobutė dažo 

jums margutį gražų gražų! 


Uždavinys. 
Nupieškite plaktuką, žnyples ir vinis. 


24. Jėzus prisikelia iš 
numirusiųjų 


Penktadienio vakarą Jėzus buvo nuim- 
tas nuo kryžiaus ir palaidotas. Ant Jėzaus 
kapo buvo užristas didelis akmuo. 


Jėzaus priešai prie kapo pastatė sargus. 
Sargai nuolat saugojo Jėzaus kapą ir nieko 
prie jo neprileido. Taip praėjo penktadie- 
nis ir šeštadienis. 


Sekmadienio rytą sudrebėjo žemė ir iš 
kapo išėjo Jėzus. Angelas nuo kapo nurito 
akmenį ir ant jo atsisėdo. Jo veidas buvo 
šviesus, kaip žaibas, ir drabužiai balti, kaip 
sniegas. 

Sargai labai nusigando. Jie parkrito ant 
žemės, kaip negyvi. Kai atsipeikėjo, jie grei- 
tai nubėgo į miestą. Ten pranešė savo vy- 
resniesiems, kad Jėzus prisikėlė iš numiru- 
siųjų. 

1. Kur nužengė Jėzaus vėlė, kai Jėzus 
mirė ant kryžiaus?“ 


Kai Jėzus mirė ant kryžiaus, jo vėlė 
nužengė į pragarus. 

Pragaruose žmonės nieko nekentėjo, tik 
Dievo negalėjo matyti. Žengdamas vėliau 
į dangų, Jėzus geruosius žmonės iš praga- 
rų nuvedė į dangų. 


2. Kokia šventė mums primena Kristaus 
prisikėlimą? . 

Kristaus prisikėlimą mums primena Ve- 
lykos. 


3. Kaip mes švenčiame Velykas? 


Mes švenčiame Velykas, eidami į baž- 
nyčią. Ten kunigas paima monstranciją iš 
Kristaus karsto ir neša Jėzų apie bažnyčią. 
Varpai skambina, o žmonės gieda Velykų 
giesmes. 


Mes meldžiamės: 


Nužengė į pragarus, trečiąją dieną 
kėlėsi iš numirusių. 


— 1885 — 


Linksma diena 


Linksma diena mums prašvito, 
visi troškom džiaugsmo šito: 
kėlės Kristus, mirtis krito! 
„Aleliuja! Aleliuja! Aleliuja! 


Mislė. 


16. Pramuši ledą, rasi sidabrą, pramuši sidabrą, 
rasi auksą. 


Uždavinys. 

1. Papasakokite, kaip jūs namie pralėidžiate 
Velykas. 

2. Giedokite giesmę Linksma diena. 

3. Pieškite margučius. 


— 
25, Jėzus pasirodo apaš 


talams 
Jėzus, prisikėlęs iš numirusiųjų, tuojau 
aplankė Mariją ir apaštalus. Visi labai džiau- 
gėsi. Nesidžiaugė tik Jėzaus priešai. Jie 
bijojo, kad Jėzus jų nenubaustų. 


as 


Dar keturiasdešimt dienų gyveno Jėzus 
žemėje. Jis dažnai pasirodydavo apaštalams 
ir juos mokydavo. Kartą Jėzus tarė apaš- 
talams: 

— Kam atleisite nuodėmes, tiems bus 
atleistos, o kam suturėsite, tiems bus su- 
turėtos. 


Taip Jėzus įsteigė išpažintį. 


ĮSIMINKITE 


1. Ką mes darome, norėdami nusikra- 
„tyti nuodėmėmis? 

Norėdami nusikratyti nuodėmėmis, mes 
einame išpažinties. 


Bažnyčioje yra klausyklos. | klausyklas 
ateina kunigai ir klauso išpažinčių. Eidami 
išpažinties, mes einame prie klausyklos. 
Ten tylomis pasakome kunigui savo nuo- 
dėmes ir labai dėl jų gailimės. Tada kuni- 
gas atleidžia nuodėmes. 


Mes meldžiamės: 
Tikiu... nuodėmių atleidimą. 


2. Kokia po išpažinties pasidaro mūsų 
siela? 

Po išpažinties mūsų siela pasidaro ne- 
kalta ir Dievui maloni. Tada mes galime 
eiti Komunijos ir Jėzų priimti į savo širdį. 


3. Kaip dažnai reikia eiti išpažinties ir 
Komunijos? 

Išpažinties ir Komunijos gražu eiti keletą 
kartų per metus ir net dažniau. Vieną kartą 
per metus būtinai reikia eiti išpažinties ir 
Komunijos! 

Bažnyčia liepia: 

Eik išpažinties bent vieną kartą per 
metus ir apie Velykas priimk Švenčiau- 
siąjį Sakramentą. 


Ateik, Jėzau! 


Mažas esu vaikas, 
nieko neturiu, 
vien nekaltą širdį 
Jėzui aš skiriu. 
Geras mano Jėzau, 
būk su manimi, 
širdį man paverski 
antru dangumi! 


Uždavinys. 


1. Nupieškite klausyklos langelį. 
2. Giedokite giesmę Jėzau, pas mane ateiki. 


JĖZUS ZENGIA Į DANGŲ 

26. Jezus žengia į dangų 


Vieną A Jėzus nusivedė apaštalus į 
Alyvų kalną. Čia jiems pasakė, kad tuojau 
žengs į dangų. Apaštalai labai nuliūdo, 
bet Jėzus juos nuramino. Jis pažadėjo at- 
siųsti iš dangaus Sventąją Dvasią. 


Alyvų kalne Jėzus dar kalbėjo ir mokė. 
Paskui palaimino apaštalus ir pradėjo aukš- 
tyn kilti. Greit šviesus debesis uždengė 
Jėzų.  Apaštalai žiūrėjo į dangų, bet jau 
Jėzaus nebematė. 

Apaštalai vis dar nenorėjo lipti nuo 
Alyvų kalno. Tada pasirodė du angelai ir 
tarė: 


— Vyrai, ko stovite, žiūrėdami į dangų? 
Jėzus, kuris yra nuo jūsų paimtas, vėl ateis! 
Apaštalai sugrįžo į Jeruzalę. 


ĮSIMINKITE 
1. Kur įžengė Jėzus, prisikėlęs iš nu- 
mirusiųjų ? 
Prisikėlęs iš numirusiųjų, Jėzus įžengė 
į dangų. Ten jis sėdi Dievo Tėvo dešinė- 
je. Jį garbina angelai ir šventieji. 

2. Kokia šventė mums primena Jėzaus 
į dangų įžengimą? 

Jėzaus į dangų įžengimą mums prime- 
na Šeštinių šventė. 


3. Kada Jėzus vėl ateis į mūsų žemę? 

Jėzus vėl ateis į mūsų žemę pasaulio 
pabaigoje. Tada visi numirėliai atsikels iš 
kapų ir bus gyvi. 

Jėzus teis žmones ir geruosius atskirs 
nuo piktųjų.  Geruosius su kūnu ir siela 
pasiims į dangų, o piktieji eis į pragarą. 

Mes meldžiamės: 


Įžengė į dangų, sėdi dešinėje Dievo 
Tėvo visagalio; iš ten ateis gyvųjų ir 
mirusiųjų teisti. Tikiu... kūno iš nu- 
mirusiųjų atsikėlimą. 


Malda už mirusius 
Amžinąjį atilsį 
duok mirusiems, Viešpatie, 
ir amžinoji šviesa 
tegu jiems šviečia. 
Tegu ilsis ramybėje. Amen, 


Mįslė, 
17. Miestas, tame mieste gaidžiai gieda, bet 
žmonės nesikelia. 


Uždavinys. 


1. Papasakokite, ką jūs esate matę kapinėse. 
2. Pamąstykite ir prirašykite: 
Miegodamas žmogus kvėpuoja, o numiręs. .. 
Miegąs žmogus pajuda, o numiręs. .. 
Miegąs žmogus pabunda, o numiręs pabus. .. 


27. Ateina Šventoji Dvasia 
Praėjo dešimtis dienų kaip Jėzus įžen- 


gė į dangų. Buvo Sekminių šventė. Marija 
ir apaštalai meldėsi, suėję į kambarį. 

Ūmai pasigirdo didelis ūžimas. Kamba- 
ryje pasirodė liepsnelės ir iš viršaus nusi- 
leido ant Marijos ir apaštalų. 

Ė Tada Petras ir kiti apaštalai išėjo į mie- 
"stą. Jie prie bažnyčios rado daug žmonių. 
Petras pradėjo sakyti pamokslą apie Jėzų. 

Žmonės apaštalo Petro pamokslo gražiai 
klausėsi. Daug kas iš jų įtikėjo į Jėzų ir 
pasidarė Jėzaus mokslo sekėjai. Šventasis 
Petras juos pakrikštijo. 


Pakrikštytiejį žmonės vadinosi krikš- 
čionys. 


ĮSIMINKITE 


> 1. Ką Jėzus pažadėjo atsiųsti apaštalams, 

 žengdamas į dangų? 

Ė Žengdamas į dangų, Jėzus pažadėjo at- 
siųsti Šventąją Dvasią. Už dešimties dienų 

“ Šventoji Dvasia nužengė ant apaštalų. Šven- 

 tosios Dvasios atėjimą mums primena Sek- 
minių šventė. 


3 2. Kokie pasidarė apaštalai, sulaukę 
| Šventosios Dvasios? 

Sulaukę Šventosios Dvasios, apaštalai 
“pasidarė tvirto tikėjimo ir pilni Dievo mei- 
lės. Per Sekmines mes taip pat prašome, 

kad Šventoji Dvasia sustiprintų mūsų tikė- 
jimą ir išmokytų Dievą mylėti. 
Mes meldžiamės: 


Tikiu į Sventąją Dvasią. 


3. Keliuose: Asmenyse yra vienas Die- 
vas? 

Vienas Dievas yra trijuose Asmenyse. 
Mes sakome: Dievas yra Triasmenis. 


Pirmasis Asmuo — Dievas Tėvas. 
Antrasis Asmuo — Dievas Sūnus. 


Trečiasis Asmuo — Dievas Šventoji 
Dvasia. 


Vienas Dievas trijuose Asmenyse vadi- 
nasi Švenčiausioji Trejybė. 


Ateik! 


O ateik, Dvasia Šventoji, 
iš dangaus pas mus ateik, 
mūsų nuodėmes sunaikink, 
Dievo meilę mums suteik! 


Uždavinys. 


Pamąstykite ir prirašykite: 

Dievas yra vienas, bet trijuose, .. 

Trečiasis Dievo Asmuo vadinasi... 

Antrasis Dievo Asmuo vadinasi, .. 

Pirmasis Dievo Asmuo vadinasi, .. 

Vienas Dievas trijuose Asmenyse vadinasi... 

28. Krikščionių visur 
atsiranda 


Po Sekminių apaštalai visur ėmė sakyti 
pamokslus. Žmonių vis daugiau tikėjo į 
Jėzų ir krikštijosi. Ne tik Žydų žemėje, bet 
ir kituose kraštuose atsirado krikščionių. 

Iš krikščionių pasidarė viena didelė drau- 
gija. Tos draugijos vadas buvo apaštalas 
Petras. Jo pamokymų ir įsakymų klausė 
visi krikščionys. Krikščionių draugija va- 
dinasi Visuotinė Kristaus Bažnyčia. 

Dabar krikščionių yra visame pasaulyje. 
Mes taip pat esame krikščionys. Mes va- 
dinamės krikščionys katalikai. Mūsų va- 
das yra apaštalo Petro įpėdinis Šventasis 
Tėvas, arba Popiežius. Nematomas mūsų 
vadas yra pats Viešpats Jėzus Kristus. 


ĮSIMINKITE 

1. Kada mes tapome krikščionys ka- 
talikai? 

Krikščionys katalikai mes tapome per 
krikštą. Dabar mes esame katalikų, arba 
visuotinės Bažnyčios vaikai. 

Mes meldžiamės: 

Tikiu... šventąją visuotinę Bažnyčią. 

2. Kodėl mes laimingi, kad esame krikš- 
čionys katalikai? 


Laimingi mes, kad esame krikščionys 
katalikai, nes taip Dievui patinka, Danguje 
mūsų laukia gerasis Dievas ir angelai. An- 
gelai ir šventieji meldžiasi už mus. Mes 
taip pat garbiname šventuosius. Taip mes 
su šventaisiais draugaujame. 


Toks su šventaisiais draugavimas vadi- 
nasi šventųjų bendravimas. 


Bendraudami su šventaisiais ir mes pa- 
tys pas juos nueisime. Ten amžinai ir lai- 
mingai gyvensime. 


K i iii ia k i i i i 

Mes meldžiamės: 
Tikiu... Sventųjų bendravimą... ir 


amžinąjį gyvenimą. Amen. 


Su Jėzumi 
Mano Jėzau, Savo mokslą 
visą laiką duok suprasti 
vesk už rankos ir į dangų 
savo vaiką. kelią rasti 


Uždavinys. 


1. 
2. 


3. 
„Sužinokite ir parašykite Šventojo Tėvo var- 


Surašykite žinomas jums katalikų bažnyčias. 
Parašykite žinomų jums kunigų vardus ir 
pavardes. 


Parašykite savo vyskupo vardą ir pavardę. 


dą. 


PRISIKĖLIMO BAŽNYČIA KAUNE, 
Lietuvių Tautos Šventovė 


IŠPAŽINTIS IR KOMUNIJA 
1. Reikia Dievo klausyti 


Dievas Adomui ir Ievai davė įsakymą. 
Jis uždraudė nuo vieno Rojaus medžio val- 
gyti vaisių. Pirmieji tėvai nepaklausė Die- 
vo. Jie valgė draudžiamąjį vaisių ir padarė 
didelę nuodėmę. 

Mums Dievas ir Bažnyčia taip pat davė 
įsakymų. . Svarbiausieji įsakymai yra šie: 
Dešimts Dievo įsakymų ir Penki Bažny- 
čios įsakymai. Kas Dievo ir Bažnyčios 
įsakymų neklauso, padaro nuodėmę. 


Žmogus su nuodėmėmis nepatinka Die- 
vui. Su didelėmis nuodėmėmis net į dan- 
gy nebegalima nueiti. Todėl nuodėmių 
reikia labai saugotis. 


Padarius didelę nuodėmę reikia eiti iš- 
pažinties. Kas gerai prieina išpažinties, tam 
Dievas atleidžia nuodėmes. Po išpažinties 
žmogaus siela vėl pasidaro graži ir maloni 
Dievui. ž 

Einant išpažinties, reikia: 


1 — nuodėmes atsiminti, 

2 — už jas gailėtis, 

3 — tvirtai pasiryžti nebenusidėti, 
4 — nuodėmes išpažinti, 

5 — už jas atsilyginti. 


Noriu klausyti 


Duok Tavęs, Dievuli, 
visada klausyti, 
o jei nusidėčiau, 
tuoj pasitaisyti! 


Atsakykite į klausimus. 

1. Kokį įsakymą Rojuje davė Dievas Adomui 
ir Ievai? 

2. Ką padarė pirmieji tėvai, kai nepaklausė 
Dievo? 

3. Kokie yra svarbiausieji Dievo ir Bažnyčios 
įsakymai? 

4, Ką mes padarome, kai nepaklausome Dievo 
ar Bažnyčios įsakymų? 

5. Kas reikia daryti, kad gautume nuodėmių at- 
leidimą? 

Uždavinys. 


1. Skaitykite 7 ir 8 paragrafus (25 ir 28 psl.). 
2. Kartokite Dievo ir Bažnyčios įsakymus. 
3. Įsiminkite penkias atgailos dalis. 

2. Nuodėmių atsiminimas 


Einant išpažinties, pirmiausiai reikia nuo- 
dėmes atsiminti. Nuodėmių atsiminimas 
vadinasi sąžinės sąskaita. 


Atsimenant nuodėmes, galima paeiliui 
peržiūrėti visus Dievo ir Bažnyčios įsakymus. 


Dideles nuodėmes reikia dar suskaityti. 
Kai kada sunku prisiminti tikrąjį nuodėmių 
skaičių. Tada užtenka suskaityti, apie kiek 
kartų didelė nuodėmė buvo padaryta. 


Prieš atsimenant nuodėmes, reikia pasi- 
melsti ir paprašyti Dievo pagalbos. Nuodė- 
mių atsiminimą galima sau palengvinti pa- 
siskaitant sąžinės sąskaitą. 


Sąžinės sąskaita 


— Kada buvau išpažinties? 

— Ar kasdien rytą ir vakarą meldžiausi? Ar 
neišdykavau maldos metu? Ar nekliudžiau ki- 
tiems melstis? 

— Ar be reikalo netariau Dievo vardo? Ar 
gražiai elgiausi bažnyčioje? Ar be reikalo 
šventą dieną neapleidžiau šv. Mišių? Kiek 
kartų tai buvo? 

— Ar klausiau tėvelių, mokytojų, vyres- 
niųjų? Ar jų neerzinau, nepykinau? Ar jiems 
neatsikalbinėjau? 

— Ar nesipešiau su vaikais? Ar neskriau- 
džiau mažesniųjų? Ar kitų nekeikiau, nepravar- 
džiavau? Ar nepamokiau ką nors bloga daryti? 
Ar nekankinau paukštelių ir gyvulėlių? 

— Ar ko nepavogiaut Ar nepasisavinau 
kokio rasto daikto? Ar slapta nesmaguriavau? 

— Ar kam nors nemelavau? Ar neapgaudi- 
nėjau tėvelių, mokytojų, draugų ir kitų? 

— Ar kitiems nepavydėjau drabužių, moks- 
lo ar ko kito? Ar prieš kitus nesididžiavau dra- 
bužiais, mokslu ar kuo kitu? 

— Ar netingėjau pamokų rengti? Ar nieko 
gėdinga nedariau vienas ar su kitais? Ar ne- 
kalbėjau gėdingų kalbų? Ar nežiūrėjau į gėdin- 
gus daiktus? Ar gėdingai negalvojau? 

— Gal dar kokių nuodėmių padariau? 


Nekalta širdis 
Gražios pievoje gėlelės, 
gražios danguje žvaigždelės, 
bet gražiau yra už vis 
nekalta, skaisti širdis! 


Atsakykite į klausimus. 


1. Kas reikia atsiminti, einant išpažinties? 

2. Kokiuos įsakymus reikia peržiūrėti, atsime- 
nant nuodėmes? 

3. Kokias nuodėmes reikia dar suskaityti? 

4. Kaip galima sau palengvinti nuodėmių atsi- 
minimą? 

Uždavinys. 

1. Skaitykite iš knygelės Prie Altoriaus maldas 
prieš išpažintį. 

2. Giedokite giesmę Pulkim ant kelių. 


3. Gailėstis ir pasiryžimas 


Atsiminus nuodėmes, reikia dėl jų labai 
gailėtis. Mes gailimės, kad gerojo Dievo 
neklausėme ir jį įžeidėme. Taip pat mes gai- 
Jimės, kad praradome dangų. Turėdami di- 
delių nuodėmių, nebegalim nė į dangų įeiti. 


Bet vien dėl nuodėmių gailėtis dar ne- 
užtenka. Kartu reikia tvirtai pasižadėti dau- 
giau nebenusidėti. 


Gailėtis dėl nuodėmių ir pasiryžti nebe- 
nusidėti galima savais žodžiais. Gražių gai- 
lėsčio ir pasiryžimo maldelių galima rasti 
ir maldų knygelėse. 


Gailėstis dėl nuodėmių 


Toks buvau negeras, 
tiek aš nusidėjau 

ir Tave, Dievuli, 

taip mažai mylėjau! 
Kur aš pasidėčiau, 
vargšas Tavo vaikas, 
jei dabar ateitų 
man mirimo laikas?! 

Pasiryžimas nenusidėti 


Jėzau, noriu būti geras 

ir daugiau nenusidėti, 

Duok man nuodėmių išvengti, 
duok karštai Tave mylėti! 


Saugok, Jėzau, nuo pagundų 
ir nuo pragaro žabangų, 
duok kaltes man išpažinti 
ir nuvesk mane į dangų! 


Atsakykite į klausimus. 

1. Kas reikia daryti, kai jau nuodėmės atsimin- 
tos? 

2. Kokiais žodžiais galima dėl nuodėmių gai- 
lėtis? 

3. Kokiais žodžiais galima pasiryžti nebenusi- 
dėti? 


Uždavinys. 


1. Skaitykite iš knygelės Prie Altoriaus gailės- 
čio ir pasiryžimo maldeles, 
2. Giedokite giesmelę Šventas, Šventas, 

4, Nuodėmių išpažinimas 

Einant išpažinties, pirma reikia nuodė- 
mes atsiminti, paskui dėl jų gailėtis ir pa- 
siryžti nebenusidėti. Taip prisirengus jau 
galima nuodėmes išpažinti. 

Nuodėmės išpažįstamos kunigui klausy- 
kloje. Priėjus prie klausyklos, reikia persi- 
žegnoti ir tarti: 

— Garbė Jėzui Kristui. Prieš mėnesį 
(arba kitaip) buvau išpažinties. Padariau 
šias nuodėmes... 

Po šių žodžių reikia pasakyti savo nuo- 
dėmes, nieko nesibijant ir neslėpiant. Pas- 
kui tarti: 

— Daugiau nuodėmių nebeatsimenu. 
Labai gailiuosi ir žadu pasitaisyti. 

Kunigas paskiria atgailą ir duoda nuo- 
dėmių išrišimą. Tada reikia klauptis ir sa- 
kyti: 

— Dieve, pasigailėk manęs nusidė- 
jėlio! 

Kai kunigas pabeldžia, reikia pasitraukti 
nuo klausyklos. Taip pat sukalbėti paskir- 
tąją atgailą. 


Atsakykite į klausimus. 

1. Kas reikia daryti ir sakyti, pradėdant išpa- 
žintį? 

2. Kas reikia sakyti, nuodėmes išpažinus? 

3. Ką kalbame, kunigui duodant išrišimą? 

4. Kas reikia daryti, kai kunigas pabeldžia? 


Uždavinys. 

1. Skaitykite iš knygelės Prie Altoriaus maldas 
po išpažinties, 

2. Žiūrėkite bažnyčioje, kaip žmonės eina iš- 
pažinties. 

S Kaip pas mus ateina 


Jėzus 


Svarbiausia mišių dalis — pakylėjimas. 
Per pakylėjimą kunigas paima į rankas bal- 
tą ostiją ir taria Kristaus žodžius: Tai yra 
mano Kūnas. Su tais žodžiais ostija persi- 
keičia. Nors ji atrodo tokia pat, bet ten 
jau yra Jėzus. Tada kunigas pakelia ostiją 
aukštyn. Žmonės garbina Jėzų. 


Paskui kunigas meldžiasi ir priima į sa- 
ve ostiją. Mes sakome: Kunigas priima 
Komuniją. Priimdamas ostiją, kunigas pri- 
ima į save patį Jėzų, 


Jėzus nori ateiti į mūsų visų sielą ir būti 
su mumis. Bet mūsų siela turi būti be 
nuodėmių. Jei yra didelių nuodėmių, pir- 
ma reikia eiti išpažinties. Tada jau galima 
Jėzų į save priimti. 


Be to, norint priimti Komuniją, nuo vi- 
durnakčio nieko negalima valgyti ir gerti. 

ĮSIMINKITE 


Einant Komunijos reikia: 


1 — neturėti nė vienos didelės nuo- 
dėmės; 


2 — nuo vidurnakčio būti nieko ne- 
valgius ir negėrus. 

Atsakykite į klausimus. 


1. Ką kunigas daro mišiose per pakylėjimą? 

2. Ką kunigas priima į save, kai priima ostiją? 

3. Kokių dviejų dalykų reikia, priimant į save 
Jėzų? 


Uždavinys. 


1. Skaitykite iš knygelės Prie Altoriaus maldas 
prieš Komuniją. 
2. Giedokite giesmę Jėzau, pas mane ateiki. 


6. Kaip dalinama komunija 


Bažnyčioje žmonės eina Komunijos. Ei- 
dami Komunijos, jie susirenka prie Dievo 
stalo ir gražiai meldžiasi. Jie visi laukia 
gerojo Jėzaus. 


Tada pas didįjį altorių ateina kunigas. 
Jis atidaro altoriaus namelius ir iš ten iši- 
ma kormuninę su mažomis ostijomis. Paskui 
kunigas atsigręžia į žmones ir juos peržeg- 
noja. Visi, persižegnoja. 


Toliau — kunigas rodo žmonėms ko- 
muninę Su viena ostija ir sako: 

— Šitai Dievo Avinėlis, kuris naikina 
pasaulio nuodėmes! 


Po šios maldelės kunigas su komunine 
eina nuo altoriaus pas Dievo stalą. Ten 
paeiliui visiems duoda po vieną ostiją. Taip 
Jėzus ateina į žmonių sielą. 


Priėmę Komuniją, žmonės pamaldžiai 
nueina nuo Dievo stalo ir gražiai meldžiasi 
gerajam Jėzui. 


Atsakykite į klausimus. 


1. Kas bažnyčioje žmonėms dalina Komuniją? 


+ 2. Ką kunigas, dalindamas Komuniją, išima iš 
altoriaus namelių? 

3. Kas yra komuninėje? 
4. Kas ateina į žmonių sielą, priimant ostiją? 


YS. 
Skaitykite iš knygelės Prie Altoriaus maldas 
po Komunijos, 
2. Giedokite giesmelę Prieš taip didį Sakra- 
| mentą. 
Įsižiūrėkite bažnyčioje, kaip žmonės eina 
tomunijos. 

MŪSŲ GIESMĖS 


1. PULKIM ANT KELIŲ 


„ Pulkim ant kelių, visi krikščionys, 
didžiai ištroškę Jėzaus malonės! 
Su ašaromis Dievą maldaukim, 
tą Mišių auką Jam atnašaukim. 


„ Suklaupę meldžiam, Jėzau saldžiausias, 
maldas priimki mūsų karščiausias, 

mus išmokyki Dievą pažinti, 

pildyt Jo valią ir Jį garbinti. 


L 
= 

. Vykdyki žemėj meilę, ramybę, 


mirusiems teiki dangaus linksmybę; 
gyviems sveikatą, metą geriausią, 
duok per tą auką Mišių švenčiausią. 


„Puolam po kojų, Jėzau meilingas, 


nepaisyk kalčių, būk gailestingas, 
viltį padėjom aukoje Tavo, 
visus mus glauski prieš širdies savo. 


„ Tavo malonės duok mums patirti, 


neleiski niekam nuodėmėj mirti, 
duok Tave, Jėzau, karštai mylėti, 
paskui per amžius danguj regėti. 


2. PRIEŠ TAVO ALTORIŲ 


„ Prieš Tavo altorių štai nuolankiai klūpom 


ir auką aukojame Tavo Sūnaus, 
ir meldžiam Tave širdimi mes ir lūpom: 
suteik mums palaimos iš aukšto dangaus. 


„Nes toji auka Tau labiausiai patinka, 


Tau ją pagamino mieliausias Sūnus. 
Dėl nuopelnų Jo Tu ranka gailestinga 
palaimink mūs darbą, laukus ir namus. 


3. ŠVENTAS 


Šventas, Šventas, Šventas Viešpats, 
Galybių Dievas! 

Pilnas yra dangus ir žemė 

Jo garbės. 

4, PRIEŠ TAIP DIDĮ SAKRAMENTĄ 


„ Prieš taip didį Sakramentą, 
Jėzaus Kūno, Kraujo švento, 
pulkim ir karštai tikėkim, 
garbinkim Jį ir mylėkim. 

„ Jis paliko Testamentą, 
tą Švenčiausią Sakramentą: 
čia Jis peni mus ir laukia 
ir savęsp meilingai traukia. 

„ Garbė Tėvui Sutvėrėjui 
ir Jo Sūnui atpirkėjui, 
Šventai Dvasiai ir tikramui 
Dievui Trejybėj vienamui. Amen. 


5. JĖZAU, PAS MANE ATEIKI 


„ Jėzau, pas mane ateiki, 
savo meilę mums suteiki, 
sielos prieteliau geriausias, 
ak, ateik, ateik, saldžiausias. 


„ Tavęs geidžiau šimtą kartų, 
be Tavęs gyvent man kartų; 
šimtą kartų Tave šaukiu: 
Ateik, Jėzau, Tavęs laukiu! 

„ Tuščios žemiškos linksmybės, 
pilnos, kaip tulžis, kartybės, 
tik Tu, meile begaline, 
vienas šildai man krūtinę. 


„Be Tavęs ašai nerimstu, 
nuolat nuliūdiman grimstu, 
todėl Tau, saldi Paguoda, 
savo širdį atiduodu. 


G 

5. Ak, nevertas esmi, Pone, 


a 


tokią brangią gaut malonę, 
tik ištarki žodį vieną, 
o bus sielai laimės diena. 


„ Ženk, o Jėzau, nevėluoki, 


mane iš tamsos vaduoki! 
Teikis man silpnam padėti, 
danguj duok save regėti. Amen. 


6. TEGU BŪNA GARBINAMAS 


Tegu būna garbinamas, 

visų mūsų šlovinamas 

Sakramentas Švenčiausias, 

dangaus valgis tikriausias, 

Dabar ir visados ir per amžius. Amen. 


7. SVEIKAS, JĖZAU GIMUSIS 


„ Sveikas, Jėzau gimusis, 


Šventas Dievo Kūdikį! 


Brangią dieną švęsdami 
Užgimimo Viešpaties, 
linksminkimės ir džiaukimės, 
Dievui garbę duodami giedokime.“ 


„ Kanklėmis kankliuokime, 


sutartinę leiskime. 


Brangią dieną švęsdami ir t. t. 


. Dangus jau mums artinas, 


žemėj žmonės linksminas. 


Brangią dieną švęsdami ir t. t. 


— 116 — 


8. GUL ŠIANDIENĄ 


„ Gul šiandieną jau ant šieno 
Atpirkėjas žmonijos; 
šiam Karaliui Visagaliui 
nėr vietelės tinkamos. 


Piemenėliai, paskubėkit, 
dovanas Jam savo dėkit, 
kaip pasaulio Viešpačiui. 


„ Į menkutį Jo tvartutį 
ir mes draug skubėsime; 
tam Karaliui savo valią, 
visą širdį dėsime! 
Viską mes Jam paaukosim 
ir su angelais giedosim: 
Garbė Tau aukštybėse! 


9. KURS KENTĖJAI 


Kurs kentėjai už mus kaltus, 
Jėzau Kristau, Pone mūsų, 
pasigailėk mūsų! 


10. LINKSMA DIENA 


„ Linksma diena mums prašvito, 
visi troškom džiaugsmo šito: 
kėlės Kristus, mirtis krito! 

Aleliuja, Aleliuja, Aleliuja! 


„ Dangaus Karalius Aukščiausias, 
Išganytojas brangiausias 
atpirko mus, maloniausias. 

Aleliuja, Aleliuja, Aleliuja! 

3. Jis pragarą nugalėjo, 
žalčio galva sutrupėjo, 
vargšams viltis sužibėjo. 
Aleliuja, Aleliuja, Aleliuja! 


Per Tavo prisikėlimą 

duok mums kalčių atleidimą, 

tegu ir mus džiaugsmas ima, 
Aleliuja, Aleliuja, Aleliuja! 


> 


11. MARIJA, MARIJA 


1. Marija, Marija, skaisčiausia lelija! 
Tu švieti aukštai ant dangaus. 
Palengvink vergiją, pagelbėk žmoniją, 
išgelbėk nuo priešo baisaus. 


2. Marija, Marija, skaisčiausia lelija! 

Dangaus Karalienė šviesi! 

Užstok pas Aukščiausią Tu žmogų menkiau- 
Isią, 

nes viską pas Dievą gali. Amen. 


MŪSŲ MALDOS 


1. ŽEGNOJIMASIS 
Vardan Dievo, Tėvo, ir Sūnaus ir Švento- 
sios Dvasios. Amen. 
2. VIEŠPATIES MALDA 


Tėve mūsų, kurs esi danguje! teesie šventas 
Tavo vardas; teateinie Tavo karalystė; teesie 
Tavo valia, kaip danguje, taip ir ant žemės. 

Kasdienės mūsų duonos duok mums šian- 
dien ir atleisk mums mūsų kaltes, kaip ir mes 
atleidžiame savo kaltininkams, ir nevesk mūs 
į pagundą, bet gelbėk mus nuo pikta. Amen. 


3. ANGELO PASVEIKINIMAS 


Sveika Marija, malonės pilnoji! Viešpats su 
tavimi; tu pagirta tarp moterų ir pagirtas tavo 
įsčios vaisius — Jėzus. 


Šventoji Marija, Dievo motina, melsk už 
mus nusidėjėlius dabar ir mūsų mirties valan- 
doje. Amen, 


4. APAŠTALŲ TIKYBOS IŠPAŽINIMAS 


Tikiu į Dievą Tėvą, visagalį, dangaus ir 
žemės Sutvėrėją; ir į Jėzų Kristų, vienatinį Jo 
Sūnų, mūsų Viešpatį; kursai prasidėjo iš Šven- 
tosios Dvasios, gimė iš Panos Marijos; kentėjo 
prie Pontijaus Piloto, buvo prikaltas prie kry- 
žiaus, numiręs ir palaidotas; nužengė į praga- 
rus, trečią dieną kėlės iš numirusių, įžengė į 
dangų, sėdi dešinėje Dievo Tėvo visagalio; iš 
ten ateis gyvųjų ir mirusiųjų teisti, 

Tikiu į Šventąją Dvasią, šventąją visuotinę 
Bažnyčią, Šventųjų bendravimą; nuodėmių at- 
leidimą; kūno iš numirusių atsikėlimą ir amži- 
nąjį gyvenimą. Amen. 


5. ŠVENČ. TREJYBĖS GARBINIMAS 
Garbė Tėvui, ir Sūnui ir Šventąjai Dvasiai. 


Kaip buvo pradžioje, dabar ir visados ir per 
amžius. Amen. 


"TTH Po 

6. ŠVENČ. SAKRAMENTO GARBINIMAS 
Garbinkime Švenčiausiąjį Sakramentą, 
Jėzaus Kristaus, mūsų Viešpaties, 
tikrąjį Kūną ir Kraują. 

Dabar ir visados ir per amžius. Amen. 
7. MALDA UŽ MIRUSIUS 
Amžinąjį atilsį duok mirusiems, Viešpatie, 
ir amžinoji šviesa tegu jiems šviečia, 
Tegu ilsis ramybėje. Amen. 
8. MALDA Į ANGELĄ SARGĄ 


Dievo Angele, mano Sarge! 

Tau Dievas mane pavedė globoti. 

Saugok mane, valdyk ir laikyk. Amen. 
9. GAILESTIS DĖL NUODĖMIŲ 


Dieve, pasigailėk manęs — nusidėjėlio! 


10. GARBĖ JĖZUI KRISTUI 
Garbė Jėzui Kristui! 
Per amžius Amen, 
11. MALDA PRIEŠ VALGANT 


Palaimink, Viešpatie, mus ir šias dovanas, 
kurias valgysime iš Tavo Apvaizdos. Per Kristų, 
mūsų Viešpatį. Amen. 

12. MALDA PAVALGIUS 


Dėkui Tau, visagalis Dieve, už tas dovanas, 
kurias valgėme, ir už visas mums suteiktas 
gėrybes, kursai gyveni ir viešpatauji per am- 
žius. Amen. 


13. MALDA PRIEŠ PAMOKAS 


Teikis atsiųsti, Viešpatie, Šventosios Dva- 
sios dovanų mūsų protui apšviesti ir sielos 
jėgoms sustiprinti. Palaimink mūsų tėvus, mo- 
kytojus ir visus tuos, kurie mus veda į gerą. 
Duok mums tvirtumo mokslams gerai išeiti. 
Per Kristų, mūsų Viešpatį. Amen. 


14. MALDA PO PAMOKŲ 
Dėkui Tau, visagalis Dieve, už mokslą ir už 


visas mums suteiktas gėrybes, kursai gyveni ir 
viešpatauji per amžius. Amen. 

ĮSAKYMAI 


1. DEŠIMTIS DIEVO ĮSAKYMŲ 


| Aš esu Viešpats, tavo Dievas! 
. Pirmas: Neturėk kitų dievų, tiktai mane 
vieną. 


Ant/as: Netark savo Viešpaties vardo be 
reikalo. 


Trečias: Sekmadienį švęsk. 

Ketvirtas: Gerb savo tėvą ir motiną. 
Penktas: Nežudyk. 

Šeštas: Nepaleistuvauk. 

Septintas: Nevok. 

Aštuntas: Nekalbėk netiesos. 

Devintas: Negeisk savo artimo moteries. 


Dešimtas: Negeisk nė vieno daikto, kurs yra 
tavo artimo. 


2. PENKI BAŽNYČIOS ĮSAKYMAI 


Pirmas: Šventes švęsk. 

Antras: Šventadieniais mišių klausyk. 

Trečias: Pasninkus pasninkauk, 

Ketvirtas: Eik išpažinties bent vieną kartą 
per metus ir apie Velykas priimk Švenčiausiąjį 
Sakramentą. 

Penktas: Savo bažnyčią laikyti padėk, 

3. EINANT IŠPAŽINTIES REIKIA: 


1 — Nuodėmes atsiminti, 2 — Už jas gailė- 
tis, 3 — Tvirtai pasiryžti nebenusidėti, 4 — 
Nuodėmes išpažinti, 5 — Už jas atsilyginti. 


4. SEPTYNI SAKRAMENTAI 


1 — Krikštas, 2 — Sutvirtinimas, 3 — Šven- 
čiausiasis Sakramentas, 4 — Atgaila, 5 — Pas- 
kutinis Patepimas, 6 — Kunigystė, 7 — Mote- 
rystė. 


5. TRYS ŽYMIAUSIEJI GERI DARBAI 
1 — Malda, 2 — Pasninkas, 3 — Išmalda. 


6. SEPTYNIOS DIDŽIOSIOS NUODĖMĖS 


1 — Puikybė, 2 — Godumas, 3 — Paleistuva- 
vimas, 4 — Pavydas, 5 — Rūstumas, 6 — Persi- 
valgymas ar pasigėrimas, 7 — Tingėjimas. 

MĮSLIŲ ATMINIMAS 


1. Saulė ir mėnuo; 2. Mėnuo ir žvaigždės; 
3. Nuodėmės; 4. Už save vyresnį; 5. Žmogus; 
6. Duona; 7. Šaukštas valgant; 8. Stalas; 9. Sa- 
vaitės dienos; 10. Bažnyčia; 11. Kunigas sako 
pamokslą; 12. Varpas; 13. Kunigas neša Jėzų 
monstrancijoje; 14. Varpelis per pakylėjimą; 
15. Gavėnia ir Velykos; 16. Kiaušinis; 17. Ka- 
pinės. 


GSONMNDSYULUKBKO6NH 


TURINYS 


Šventoji Istorija: 


„Dievas sutveria pasaulį ........... 
„Dievas sutveria angelus ............ 
„ Mūsų Angelai Sargai ............. 
„ Ką angelai mato danguje ............ 
„ Kaip Dievas sutvėrė žmones ........ 
„ Kaip Adomas ir Ieva gyveno Rojuje .. 
„ Adomas ir Ieva nepaklauso Dievo .... 
„ Dievas išvaro žmones iš Rojaus ...... 
. Žmonės laukia Išganytojo .......... 
. Išganytojo motina Marija .......... 
„ Mariją lanko angelas ............... 
„ Gimsta vaikelis Jėzus ............ 
„ Jėzų lanko piemenėliai L... 
„ Išminčiai garbina Jėzų L... 
„Jėzus geras vaikas <... L La 
. Jėzus Jeruzales bažnyčioje ......... 
„ Jėzus moko žmones LL... 
„ Jėzus joja į Jeruzalę ............... 
. Jėzus palieka Švenč. Sakramentą .... 
„ Jėzų suima pikti žmonės ............ 
„ Pilotas leidžia Jėzų nukryžiuoti ...... 
„ Jėzus neša kTYŽIŲ „Lekas 

Psl. 
23. Jėzus miršta ant kryžiaus 77 
24. Jėzus prisikelia iš numirusiųjų «+ 80 
25. Jėzus pasirodo apaštalams... 84 
26. Jėzus žengia į dangų „+. 88 
27. Ateina Šventoji Dvasia ....--.... 4 90 
28. Krikščionių visur atsiranda .......... 93 
. 
Išpažintis ir Komunija: 
1. Išpažintis „esa soaeaskks nnn Ee 99 
ŽA-KOMUNIJA I a ak aaa aisiais ua S LOT 
Mūsų giesmės: 
t. Pulkim -ant kelių ease ke 112 
27 Prieš Tavo altorių Sass siai 113 
1 Sveltas S la aa aaa k a as 113 
4. Prieš taip didį Sakramentą .......... 114 
5. Jėzau, pas mane ateiki ............ 114 
6. Tegu būna garbinamas 115 
7. Sveikas, Jėzau gimusis 115 
8. Gul šiandieną“ (: šanai siso sasas 116 
9. -Kurs'kentėjai. NY us siera 116 
10. Linksma diena „4 ..adkkkennsro-os 116 
11 Marija, Marija. L4525, se assaėlinaeyrsje 117 
Mūsų maldos „LL. aki soka 117 
AKA GL sa kilis a pi as 121 
EILĖRAŠČIAI. 
BAI Odessa ass au eis 9 
2. Pasakyk. Pagal Vytę Nemunėlį ...... 12 

Psl. 
3. Mano angeliukas. Z. Nazaraitė ...... 15 
4. Mergaitės malda. J. Bakšys .......... 21 
5. Gerajam Dievui“ 77551 ss 24 
6 Dievas-mato> UA 81 
7. Advento malda 34 
8. Gėlelės žydi 37 
T UN ME AAS T 43 
10. Paskubėkim 46 
11. Į Betliejų. A. Keraitis ...:.......... 49 
12. Melagis .........! areas ai is B RI 52 
13. Į bažnyčią. Pagal M. Kuzmickį ...... 54 
14, Arti Velykos. A. Sležauskas ........ 79 
15,4A1Eik-JeZAU S aaa elž ai Vaajos aaiss 86 
IP P ras Rr 92 
AL au IRA AROS ARA S 95 
18. Būsiu geras. Vytė Nemunėlis ........ 97 
18;+Norii Klausyti „ans do aa nėio asis nis 100 
28-Nėkalia BITOIS „adiaėoisi pe Vasa sis 102 


A) 
7 ka 
t. Elas 


